ก่อนหน้านี้ฉีดยาคุมมาได้ปีกว่าเเล้วก็เปลี่ยนมากินยาคุมเเทนมีอาการคือเจ็บหน้าอกเเล้ววันนี้กินจนหมดเเผงเเล้วเม็นยังไม่มาเลยคะ (ตอนที่ฉีดยาคุมเม็นก็ไม่มาเลยคะ)
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ส่วนยาคุมกำเนิดแบบแผงรายเดือนก็จัดเป็นการคุมกำเนิดที่มีประสิทธิภาพสูง โอกาสตั้งครรภ์ขณะใช้ยามีน้อยกว่า 1%เชนกันค่ะการกินยาคุมต่อจากการฉีดยาคุม ถ้าได้ทำต่อกันทันที กล่าวคือเมื่อครบกำหนดฉีดเข็มต่อไปไม่ได้ไปฉีด แต่เริ่มกินยาคุมไปเลยนั้น โอกาสตั้งครรภ์ก็มีได้น้อยมากๆ ประจำเดือนที่ไม่มาระหว่างการฉีดยาหรือกินยานั้นเกิดขึ้นได้ แต่เกิดได้บ่อยกว่ากับการฉีดยาแบบทุก 3 เดือน ควรยืนยันการตั้งครรภ์ดูก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ หรือไปยืนยันที่รพแล้วว่าไม่ตั้งครรภ์จริง ก็สามารถกินยาคุมแผงต่อไปได้เลย ไม่ต้องรอให้ประจำเดือนมา